Andrioniškis
Andrioniškis on alev Leedus Anykščiai rajoonis, Andrioniškise valla halduskeskus. Alev asub Šventoji jõe ääres. Andrioniškises on Anykščiai keskkooli põhiharidust andev osakond ja postkontor. Vaatamisväärsuseks on sealne aastal 1935 ehitatud katoliku kirik, alevi lähistel asub lohuga Katinai või Sedeikiai kultuskivi. Aastal 1912 sündis Andrioniškises Leedu graafik Domicėlė Tarabildienė.